APROBACIÓN DA LISTA DEFINITIVA, DESIGNACIÓN DOS MEMBROS DO TRIBUNAL E DETERMINACIÓN DAS DATAS DE CONSTITUCIÓN E DO 1º EXERCICIO PARA O NOMEAMENTO INTERINO DE 2 TÉCNICOS/AS DE XESTIÓN PARA OS PROGRAMAS SMART MIÑO E VISIT RIO MINHO
ADMINISTRACIÓN LOCAL — Provincial — Deputación Provincial (Persoal, oposicións, 09/01/2018)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: “No taboleiro de anuncios da Deputación Provincial de Pontevedra o 29 de decembro de 2017, publicouse a Resolución do 28 de decembro de 2017 pola que se fixo pública a relación provisional de persoas aspirantes admitidas e excluídas do proceso selectivo convocado para o nomeamento interino de dous ou dúas técnicos ou técnicas de xestión, para a execución dos programas de carácter temporal “Estratexia de Cooperación Intelixente Río Miño Transfronteirizo (SMART MIÑO)” e “ Preservaçao e Valorizaçao do Rio Minho Transfronteiriço (VISIT RIO MINHO)”. De acordo co disposto nas bases sexta e sétima da convocatoria e no artigo 20 do Real decreto 364/95, de 20 de marzo, RESOLVO: 1º. Estimar as reclamacións de Mihaiela Cester Ibargutxi, Vahan Ana Socorro Begiristain Agyemang, Sophia Agudo Schick, Maria Buenaventura Bawa Garcia Amorena e Jaya Oriza Czech e incluílas na relación de persoas admitidas.2º. Desestimar a reclamación de Enrique Amador Bentohami Cortada.3º. Aprobar a relación definitiva de persoas aspirantes admitidas e excluídas que figuran como anexo I desta Resolución.4º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Titular: Marina Piñeiro Novo, xefa do Servizo de Cooperación da Deputación provincial de Pontevedra Suplente: Sonia Mateos Escudero, xefa dos Servizos Administrativos de Mobilidade da Deputación provincial de Pontevedra Titular: Mª. Jesús Torres Peón, xefa do Servizo de Recursos Humanos e Formación da Deputación provincial de Pontevedra Suplente: Antonio Torrón Casal, técnico de xestión económica e patrimonio do Servizo de Contratación da Deputación provincial de Pontevedra Titular: Jose Fernández López, xefe do Servizo de Orzamentos e Plans da Deputación provincial de Pontevedra Suplente: Inés Vereterra Gutiérrez-Maturana, xefa de Servicio de Fiscalización e Asesoramento da Deputación provincial de Pontevedra Titular: Antonio Santos Guerra, xefe do Servizo de Cultura da Deputación provincial de Pontevedra Suplente: Elsa Mª Pinto da Cunha Pimenta, xefa de sección de nómina e seguros sociais da Deputación provincial de Pontevedra Titular: Andrés José Vázquez Solla, xefe do Servizo Xuridíco e Asuntos Xerais do ORAL Suplente: Mª. Luisa González López, técnica media de Admón. especial do Servizo de Recursos Humanos e Formación da Deputación provincial de Pontevedra A constitución do tribunal terá lugar o día 17 de xaneiro de 2018, ás 9:15 horas, no Pazo Provincial (avda. Montero Ríos s/n). O primeiro exercicio terá lugar o día 19 de xaneiro de 2018, ás 09:00 horas no Centro Príncipe Felipe (avda. Montecelo, núm.12, Mourente, Pontevedra). De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base quinta da convocatoria, os dereitos de exame reintegraránselles de oficio ás persoas interesadas que sexan excluídas definitivamente da relación de admitidas.” Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente. (*) Motivos da exclusión 1 Non achegar o modelo oficial de solicitude 2 Non asinar a solicitude 3 Non achegar unha copia ou documento acreditativo da identidade 4 Non xustificar o pago dos dereitos de exame 5 Non achegar/posuír a titulación esixida na convocatoria 6 Non ter os 16 anos de idade 7 Presentar a instancia fóra de prazo Pontevedra, a 5 de xaneiro de 2018. O Deputado delegado O Secretario